See on just see kriitiline aeg, mil ma libastunud olen naastes taas suitsetajate rahulikku leeri. Eile sai väheke võetud ja sain tunda üsna tugevaid suitsuisusööste. Õnneks suutsin endast võitu saada ega langenud. Ma ju ei taha suitsetama uuesti hakata, seda tean ma kindlalt. Ka öösel ei andnud unenäod rahu, nägin taaskord väga elavaid pildikesi, kuidas  ma jälle suitsu teen ja siis muidugi kahetsesin kibedalt. See uni oli nii reaalne, et hommikul mõtlesin hetkeks, et kas ma siis tegin suitsu eile? Õnneks mitte ja see võikski nii jääda. Ma olen üsna tugev, ma saan hakkama. Ja seekord siis rohkem kui 4 kuud...